Δολοφονίες των Πέτρου και Σταμούλη

Οι δολοφονίες των Παντελή Πέτρου και Σωτήρη Σταμούλη ήταν η τρίτη δολοφονική ενέργεια που πραγματοποίησε η τρομοκρατική οργάνωση 17 Νοέμβρη σε βάρος του υποδιοικητή των ΜΑΤ Πέτρου και του οδηγού του, στις 16 Ιανουαρίου 1980.

Η τρομοκρατική ενέργεια έγινε στις 20:30 στην οδό Στίλπωνος στο Παγκράτι. Η αστυνομία που κλήθηκε βρήκε στο χώρο δέκα κάλυκες από δύο σαρανταπεντάρια και τους δύο αστυνομικούς. Ο αστυφύλακας Σταμούλης μεταφέρθηκε στο 401 ΓΣΝΑ, όπου και υπέκυψε στα τραύματά του. Η τρομοκρατική οργάνωση το ίδιο βράδυ πέταξε προκηρύξεις στο χώρο του Πανεπιστημίου και στην περιοχή του Παλαιού Φαλήρου.Λευτέρης Αρβανίτης, «Δολοφονία Πέτρου-Σταμούλη. Μια μεταβατική ενέργεια της 17 Ν», Η Ελλάδα στη δεκαετία του '80.Κοινωνικό, πολιτικό και πολιτισμικό λεξικό, εκδ.Επίκεντρο, Αθήνα, 2014, σελ.125

Στη δολοφονία χρησιμοποιήθηκε το 45άρι colt πιστόλι που θα αποτελούσε στη συνέχεια τη φονική σφραγίδα της οργάνωσης.Λευτέρης Αρβανίτης, «Δολοφονία Πέτρου-Σταμούλη. Μια μεταβατική ενέργεια της 17 Ν», Η Ελλάδα στη δεκαετία του '80. Κοινωνικό, πολιτικό και πολιτισμικό λεξικό, εκδ.Επίκεντρο, Αθήνα, 2014, σελ.126

Η επιλογή του στόχου, που δεν συνδεόταν με τη δικτατορία και την τιμωρία όσων σχετίζονταν με την επταετία, δικαιολογήθηκε από την οργάνωση από το ότι συνδέονταν με το νεοϊδρυθέν επίλεκτο σώμα της Αστυνομίας Πόλεων, την «κύρια δύναμη τρομοκράτησης του λαού», δηλαδή αφορούσε τον θεσμικό της ρόλο.Λευτέρης Αρβανίτης, «Δολοφονία Πέτρου-Σταμούλη. Μια μεταβατική ενέργεια της 17 Ν», Η Ελλάδα στη δεκαετία του '80. Κοινωνικό, πολιτικό και πολιτισμικό λεξικό, εκδ.Επίκεντρο, Αθήνα, 2014, σελ.125

Οι αρχές κινητοποιήθηκαν άμεσα, θεωρώντας πως στην ενέργεια αυτή είχαν συνεργαστεί εκτελεστές από το εξωτερικό, για αυτό δόθηκε η εντολή να κλείσουν τα σύνορα ενώ κινητοποιήθηκε και ο στρατός. Επίσης προσήχθησαν στην Ασφάλεια αριστεροί και αναρχικοί μεταξύ των οποίων ο δημοσιογράφος Γιώργος Βότσης, η σύντροφός του Νανά Νταουντάκη και η Χριστίνα Σταματοπούλου, σύζυγος του Γιώργου Καραμπελιά.

Ο φιλοκυβερνητικός τύπος αναπαρήγαγε την θέση του Υπουργού Δημόσιας Τάξης Αναστάσιου Μπάλκου πως επρόκειτο για κομμουνιστές ή αναρχικούς, ενώ οι αριστερές και κεντρώες εφημερίδες μίλησαν για προβοκάτσια.

Παραπομπές

 Πηγές 
Λευτέρης Αρβανίτης, «Δολοφονία Πέτρου-Σταμούλη. Μια μεταβατική ενέργεια της 17 Ν», Η Ελλάδα στη δεκαετία του '80.Κοινωνικό, πολιτικό και πολιτισμικό λεξικό, εκδ.Επίκεντρο, Αθήνα, 2014, σελ.125-126

Κατηγορία:Θύματα της Ε.Ο. 17Ν
Κατηγορία:Έλληνες θύματα τρομοκρατικών ενεργειών
Κατηγορία:Δολοφονίες στην Ελλάδα
Δολοφονιες των Πετρου και Σταμουλη